全力拚聯賽 搶分心切撐阿仙奴半W
2024年04月20日 19:02
東網電視
更多新聞短片
英超狼隊主場迎戰阿仙奴。
周日(21日)凌晨英超,狼隊主場迎戰阿仙奴,「兵工廠」周中喺歐聯8強出局,依家只係得番聯賽垂死掙扎,今場會搏盡保住一絲爭標希望。阿仙奴近期都係力谷上半場,希望爭取早開紀錄,今仗博半場客勝好路。(Now 621及611周日凌晨2時30分直播)
阿仙奴上場聯賽不敵阿士東維拉,爭標形勢由主動變被動,不過佢哋依家只落後榜首曼城2分,唔會輕易放棄。阿仙奴面對緊密賽程,難以維持90分鐘高水平表現,佢哋近期策略都係先谷上半場,務求盡早建立領先優勢,下半場就放慢步伐,阿仙奴近5場聯賽作客,就有4場半場領先。
排中游嘅狼隊依家高不成、低不就,冇明確目標下近期狀態下滑,對上5場聯賽2和3負,未必頂得住阿仙奴早段進攻。睇番狼隊對上6次面對阿仙奴,有5次都係被「兵工廠」先入波,今場一於博半場客勝。
更多賠率: